Вируслы гастроэнтеритты киң таралған ҡуҙғытыусы булып ротавирус, норовирус, аденовирус һәм астровирус[6][7] тора. Ротавирус бик йыш балаларҙа гастроэнтерит сәбәбе булып тора[4] һәм үҫешкән илдәрҙә лә, үҫешеүсе илдәрҙә лә бер үк кимәлдә йыш осрай[8]. Балаларҙа 70 % осраҡта диарея вирус инфекцияһы[9] һөҙөмтәһендә барлыҡҡа килә. Ололарҙың иммунитеты ныҡ булыу сәбәпле, ротавирус уларҙа һирәк осрай[10]. Ауырыуҙың 18 проценты норовирус[11]һөҙөмтәһендә барлыҡҡа килә, ул Америкалағы гастроэнтериттың төп ҡуҙғытыусыһы булып һанала һәм 90 процент осраҡта сир сәбәбе булып тора[6]. Урындағы эпидемиялар, мәҫәлән, круиз караптары[6], дауаханалар, ресторандар[2] кеүек сикле урындарҙа бер-береһенә яҡын булған кешеләр араһында барлыҡҡа килеүе мөмкин. Кешеләр һауыҡҡандан һуң да сир сығанағы булып ҡалыуы ихтимал[6]. Балаларҙың сирләүенең 10 % норовирусҡа[2] тура килә.